Template:2010/JimmyLetterA/th

เมื่อสิบกว่าปีที่ผ่านมา ผมถูกมองว่าเป็นตัวตลกเมื่อผมพูดคุยกับหลายๆ คนเกี่ยวกับวิกิพีเดีย

เพียงแค่พูดถึงรูปแบบทางธุรกิจก็ดูเหมือนจะเป็นเรื่องเพ้อฝันแล้ว ที่จะมีอาสาสมัครจากทั่วโลกมารวมตัวกัน และสร้างฐานของความรู้ของมวลมนุษย์ทั้งหมด เพียงเพื่อประโยชน์อย่างเดียวคือการแบ่งปัน

ไม่มีโฆษณา ไม่แสวงหากำไร ไม่มีขอบเขตของบทความ

หนึ่งทศวรรษผ่านมา ผู้คนมากกว่า 380 ล้านคนใช้วิกิพีเดียทุกเดือน - นั่นคิดเป็นเกือบหนึ่งในสามบนเครือข่ายอินเตอร์เน็ตของโลก

วิกิพีเดียเป็นเว็บไซต์ยอดนิยมอันดับห้าของโลก เว็บไซต์สี่อันดับแรกมีเงินลงทุนนับพันล้านดอลลาร์เพื่อสร้างและดูแลระบบ รวมไปถึงพนักงานในองค์กรจำนวนมาก และการทำการตลาดอย่างยิ่งใหญ่

แต่ วิกิพีเดียไม่ได้เป็นเว็บไซต์เพื่อการพาณิชย์ มันคือความคิดสร้างสรรค์จากกลุ่มประชาคม เขียนโดยอาสาสมัครหลายคนต่อหนึ่งหัวข้อ และท่านก็เป็นส่วนหนึ่งของกลุ่มประชาคมของเราเช่นเดียวกัน ผมเขียนจดหมายในวันนี้ก็เพื่อที่จะขอให้ท่านปกป้องและทำให้วิกิพีเดียอยู่อย่างมั่นคงต่อไป

ช่วงเวลานี้ในทุกปี เราจะขอให้คุณและบุคคลท่านอื่นๆ ในประชาคมวิกิพีเดียช่วยให้องค์กรนี้อยู่อย่างยั่งยืนด้วยการบริจาคเพียง 20, 35, หรือ 50 ดอลลาร์สหรัฐฯ หรือมากกว่านี้ก็ได้

ถ้าคุณเห็นคุณค่าของวิกิพีเดียในการเป็นแหล่งข้อมูล และเป็นแหล่งความคิดสร้างสรรค์ ผมหวังว่าคุณคงเลือกที่จะช่วยเหลือเรา ณ บัดนี้เป็นต้นไป

ด้วยความเคารพ

Jimmy Wales (จิมมี เวลส์)

ผู้ก่อตั้งวิกิพีเดีย

ป.ล. วิกิพีเดียเป็นที่ที่คนอย่างเราทำในสิ่งที่น่าอัศจรรย์ คนอย่างเราเขียนวิกิพีเดีย คนอย่างเราช่วยสนับสนุนทางการเงินโดยการบริจาค นั่นคือข้อพิสูจน์ถึงแรงผลักดันที่สะสมต่อไปเรื่อยๆ เพื่อเปลี่ยนแปลงโลกใบนี้